Diari Oficial de la Generalitat Valenciana


Sumari del DOGV 5931, del 13-01-2009 (2009/159)

RESOLUCIÓ de 9 de gener de 2009, de la directora de l'Agència Valenciana de Foment i Garantia Agrària, per la qual s'establix la convocatòria del procediment d'admissió de sol·licituds i concessió de les ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/159


Data del document
:   09-01-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * agricultor
    * cooperativa agrícola
    * jubilació anticipada
    * jove agricultor
    * mà d'obra agrícola
    * explotació agrària en comú
    * agricultora
    * suport econòmic
    * ajuda pública

RESOLUCIÓ de 9 de gener de 2009, de la directora de l'Agència Valenciana de Foment i Garantia Agrària, per la qual s'establix la convocatòria del procediment d'admissió de sol·licituds i concessió de les ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana. [2009/159]  
En l'article 11 de l'Orde de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i treballadors agrícoles a la Comunitat Valenciana, s'establix el precepte de presentar sol·licituds de conformitat amb la convocatòria anual del procediment per a la concessió de l'ajuda en l'exercici corresponent. Esta convocatòria ha de determinar el termini de presentació de sol·licituds, els models d'impresos, la línia pressupostària de subvenció i l'import global màxim que s'hi destina i la resta de requisits en relació amb l'article 23.2 de la normativa de la Llei 38/2003, de 17 de novembre, General de Subvencions, i de la normativa del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Per tot això, a proposta de la directora general de Producció Agrària, fent ús de les atribucions conferides en l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària, resolc:  
Apartat 1. Objecte i àmbit de l'aplicació  
L'objecte d'esta resolució és convocar, per a l'exercici 2008, les subvencions previstes en l'Orde de 16 de gener de 2008, per la qual s'establixen les bases reguladores de les ajudes destinades a fomentar la jubilació anticipada dels agricultors i treballadors agrícoles a la Comunitat Valenciana.  
Apartat 2. Beneficiari  
Podran ser beneficiaris de les subvencions que es convoquen els beneficiaris establits en l'article 3 de l'orde de bases.  
Apartat 3. Sol·licitud de subvenció i termini de presentació  
A) La sol·licitud es presentarà emplenant els models que es facilitaran en impresos normalitzats per les oficines de la CAPA, o en el seu web (http://www.gva.es). La presentació es podrà fer, preferiblement, a les oficines comarcals de la Conselleria d'Agricultura, Pesca i Alimentació on corresponga amb la comarca d'ubicació de l'explotació del sol·licitant, i als llocs i de les formes a què es fa referència en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
B) El termini per a la sol·licitud d'estes ajudes serà des de l'endemà de la publicació en el DOCV fins al 15 de febrer de 2009.  
Apartat 4. Documentació  
Juntament amb la sol·licitud d'ajuda serà necessària la documentació següent:  
A) Documentació del cedent  
1. Fotocòpia compulsada del DNI/NIF del titular i del cònjuge, si és el cas. Si no coincidix la data de naixement, s'aportarà certificat de naixement.  
2. Informe de vida laboral que justifique l'exercici de l'activitat agrària durant els deu anys immediatament anteriors al cessament, amb els certificats corresponents que indiquen el règim d'afiliació i els períodes de permanència d'alta en la Seguretat Social durant este període.  
Seran admissibles els règims d'afiliació a la Seguretat Social següents:  
a) Sistema especial de treballadors per compte propi agraris inclosos en el règim especial dels treballadors per compte propi o autònoms de l'article 2 de la Llei 18/2007, de 4 de juliol.  
b) Règim especial de treballadors per compte propi o autònoms en funció de la seua activitat agrària.  
c) Qualsevol dels règims especials agraris de la Seguretat Social vigents abans de l'entrada en vigor de la Llei 18/2007, sempre que en el moment de la sol·licitud es troben afiliats a qualsevol dels règims que figuren en els apartats a i b anteriors.  
3. Per a justificar el règim d'incompatibilitats de l'article 13 de l'Orde de 16 de gener de 2008, es presentaran els certificats corresponents dels òrgans competents de la Seguritat Social en què conste si percep o no cap tipus de pensió per jubilació o incapacitat permanent o temporal, com també cap tipus de subsidi de caràcter periòdic.  
4. Declaració de l'impost sobre la renda de les persones físiques dels tres últims anys. Si el titular que cessa ho fa amb cònjuge a càrrec i les declaracions no són conjuntes, es presentaran també les corresponents al cònjuge.  
5. Identificació de la base territorial de l'explotació a transmetre per mitjà de les referències de les parcel·les i dels recintes agrícoles del sistema d'informació geogràfica de parcel·les agrícoles (SIGPAC).  
6. Acreditació de la titularitat de les superfícies i el bestiar que componguen l'explotació objecte de transmissió, la qual es farà per mitjà de qualsevol dels documents següents:  
- El certificat o la nota simple del Registre de la Propietat.  
- L'escriptura o les escriptures públiques de propietat.  
- Per mitjà de la informació cadastral que a l'efecte disposa l'òrgan instructor de l'expedient. Quan esta no coincidisca amb la manifestada per l'interessat, haurà d'aportar el certificat de la Gerència Territorial de Cadastre o la nota simple de registre en cas de propietat, tot això a nom del titular o cònjuge quan el règim econòmic de la societat matrimonial siga de guanys.   
- El contracte escrit d'arrendament liquidat de l'impost de transmissió patrimonial corresponent.   
- El llibre d'explotació ramadera actualitzat, en el cas de transmissió de bestiar i la comunicació del pagament de l'última prima ramadera.  
Per les disposicions del Codi civil, la data d'un document privat no es comptarà respecte de tercers, sinó des del dia en què haja sigut incorporat o inscrit en un registre públic, des de la mort de qualsevol dels qui el van firmar, o des del dia en què s'entregue a un funcionari públic per raó del seu ofici.   
7. L'autorització expressa del cònjuge per a la cessió dels guanys i dels béns privatius que conformen l'explotació agrària que es transmetrà.  
8. El compromís del propietari de les terres cedides en arrendament al titular de l'explotació, cedent, relatiu a la resolució de contractes i, si escau, a la transmissió de la propietat o cessió en arrendament al cessionari.  
9. L'acreditació de la titularitat de dades bancàries per al pagament de les ajudes, per mitjà del document normalitzat de la Conselleria d'Agricultura, Pesca i Alimentació, de manteniment de tercers.   
B) Documentació de treballador agrari que es jubila en l'explotació del cedent  
- En el cas de sol·licitar ajuda com a treballador de l'explotació aportarà:  
- Fotocòpia compulsada del DNI/NIF.  
- Informe de vida laboral o certificat de l'òrgan competent de la Seguretat Social, en què es recollirà el règim d'afiliació a la Seguretat Social i els períodes de permanència en alta.  
- Per a justificar l'article 13 de l'Orde de 16 de gener de 2008, sobre incompatibilitats, caldrà la presentació dels certificats corresponents dels òrgans competents de la Seguretat Social en què constarà si percep o no cap classe de pensió per jubilació o incapacitat permanent o temporal, com també cap classe de subsidi de caràcter periòdic.  
- Certificats de l'Agència Tributària i de la Tresoreria General de la Seguretat Social de trobar-se al corrent de pagaments.  
- Declaracions de l'impost de la renda de les persones físiques de les tres últimes anualitats.  
- Documents acreditatius de treballar en l'explotació del titular que cessa i d'haver-hi desenvolupat l'activitat esmentada almenys durant el temps equivalent a tres anys de treball a temps complet dins dels cinc anys que precedixen l'inici del cessament del titular.  
- En el cas de treballador sense relació de parentiu amb el cedent, hauran de constar els contractes de treball o els documents acreditatius de cotització a la Seguretat Social dels cinc anys que precedixen l'inici del cessament del titular amb la finalitat de comprovar que, com a mínim, s'ha treballat durant el temps equivalent a tres anys de treball a temps complet dels cinc anys anteriors.  
C) Documentació dels cessionaris  
Juntament amb la documentació del cedent, els cessionaris aportaran la documentació següent:  
\* Cessionaris titulars d'explotacions preexistents i treballadors agraris  
- Fotocòpia compulsada del DNI/NIF.  
- Identificació de la base territorial de l'explotació d'acord amb el punt 4 d'este apartat, excepte els treballadors del sector agrari que no siguen titulars.  
- Acreditació de la capacitat i competència professionals adequades.  
- Acreditació de la titularitat de l'explotació, per mitjà de qualsevol dels documents que figuren en el punt 5 d'este apartat, excepte els treballadors del sector agrari que no siguen titulars d'explotació agrària.  
- Per a justificar el punt tercer de l'apartat a de l'article 5 de l'Orde de bases de 16 de gener de 2008, haurà d'estar donat d'alta en algun dels règims següents:  
- Règim especial agrari de la Seguretat Social per compte propi o autònoms dins del sistema especial per a treballadors per compte propi agraris d'acord amb la Llei 18/2007, de 4 de juliol.  
- Règim especial de treballadors per compte propi o autònoms en funció de la seua activitat agrària.   
\* Cessionari jóvens agricultors  
- Fotocòpia compulsada del DNI/NIF.   
- Si es tracta de jóvens agricultors que s'instal·len acollint-se a les ajudes per a la instal·lació, presentaran:  
\* Fotocòpia compulsada de la resolució que aprova la seua instal·lació o sol·licitud d'estes ajudes.  
- Si es tracta de jóvens agricultors que s'instal·len sense acollir-se a les ajudes:  
\* Fotocòpia compulsada del DNI.  
\* Compromís de complir els requisits de la Llei 19/1995, de 4 de juliol, de Modernització d'Explotacions Agràries, i acreditació de la seua formació abans de la certificació o compromís d'adquirir-la abans de dos anys, i acreditació de l'alta en l'activitat agrària, abans de la certificació.  
\* Cessionaris constituïts per cooperatives o entitats associatives agràries, o entitats per al cultiu en comú  
- Fotocòpia del CIF de l'entitat i el DNI/NIF del representant.  
- Còpia compulsada dels seus estatuts i escriptura de constitució.  
- Certificat de l'acta on conste l'acord de sol·licitar ser cessionaris de la línia de cessament anticipat en l'activitat agrària i nomenament de representant, per a efectuar la seua tramitació.  
Apartat 5. Criteris de prioritat  
En el cas que les sol·licituds d'ajuda superen els límits pressupostaris s'aplicaran els criteris de prioritat establits en l'article 12 de l'orde de bases afegint-hi el criteri següent.  
Apartat 6. Tramitació  
Independentment del lloc de presentació de les sol·licituds, la tramitació de cada expedient s'iniciarà a les oficines comarcals de la Conselleria d'Agricultura, Pesca i Alimentació.  
En la instrucció dels expedients intervindran les oficines comarcals de la Conselleria d'Agricultura, Pesca i Alimentació i les direccions territorials corresponents, les quals seran les responsables de la custòdia d'estos.  
L'avaluació de les sol·licituds, d'acord amb els criteris establits en l'article 12 de l'Orde de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores d'ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana, serà efectuada per l'òrgan col·legiat que es preveu en este apartat i constituït pel cap del Servici de Gestió Agrària Sostenible, el cap de secció i un tècnic de l'esmentat servici.   
Després de la valoració de l'expedient tramitat, la proposta de concessió es formularà a l'òrgan concedent per l'òrgan col·legiat a través de l'òrgan instructor.  
Apartat 7. Resolució del procediment  
La directora general de Producció Agrària resoldrà les sol·licituds de concessió d'ajudes per delegació, segons l'Acord de 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació (DOCV núm. 5588, de 30.08.2007).  
El termini màxim per a notificar la resolució serà de sis mesos comptadors a partir de la data de publicació d'esta convocatòria. Transcorregut el termini màxim sense que s'haja notificat resolució expressa, els interessats podran entendre desestimada la seua sol·licitud per silenci administratiu, d'acord amb les disposicions de l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú. Quan els titulars facen els 55 anys després de la finalització del termini de sol·licituds, la data de la resolució serà posterior al compliment d'esta edat, d'acord amb allò que s'establix en l'apartat a de l'article 4 de l'Orde de 16 de gener de 2008.  
Davant d'esta resolució procedirà el recurs de reposició davant del director de l'Agència de Foment i Garantia Agrària en el termini d'un mes comptador des de l'endemà del dia en què tinga lloc la notificació, de conformitat amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció feta en la Llei 4/1999, o directament un recurs contenciós administratiu en el termini de dos mesos, comptadors des de l'endemà de la notificació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
Apartat 8. Règim d'ajudes  
1. Els cedents percebran fins a arribar a la jubilació definitiva i, com a màxim, fins al dia que facen els 65 anys d'edat:  
a) Una indemnització anual, l'import de la qual es fixa per a l'any 2008 en les quantitats següents:   
- 8.716,18 euros, si el cedent té cònjuge a càrrec seu i sempre que este cònjuge no perceba l'ajuda prevista en el punt 2.  
- 7.036,97 euros, si el cedent no té cònjuge a càrrec seu.  
- 6.442,34 euros, si el cònjuge percep l'ajuda prevista en el punt 2 d'este apartat.  
A l'efecte previst en este apartat, s'entendrà que hi ha cònjuge a càrrec del cedent quan convisca amb este i en depenga econòmicament. No hi haurà dependència econòmica quan el cònjuge exercisca activitat remunerada, per compte propi o alié, o perceba pensió del sistema de la Seguretat Social, prestació o subsidi de desocupació o qualsevol altra prestació pública anàloga.   
b) Una prima anual complementària de 106,18 euros per hectàrea tipus que transmeta o cedisca de l'explotació, sense superar els 3.000 euros per beneficiari. Si el cedent transmet en propietat el 100 per cent de la seua propietat en l'explotació, en percebrà un 20 per cent més en la prima anual complementària per hectàrea tipus.  
Quan una explotació siga transferida per diversos cedents, els imports d'indemnització anual i prima anual complementària es repartiran entre ells, proporcionalment a la seua coparticipació en l'explotació.  
2. Els treballadors que s'acullen a les ajudes percebran una indemnització anual, l'import de la qual serà de 3.545,40 euros. Esta indemnització la podran percebre fins a arribar a la jubilació definitiva i, com a màxim, fins al dia que facen els 65 anys d'edat. Només es concedirà indemnització a un treballador per explotació, i tindran preferència els treballadors per compte d'altri sobre els familiars, i dins d'estos, si n'hi ha més d'un, el més antic, i en cas d'igualtat, el de més edat.  
Els imports que figuren en este apartat s'actualitzaran d'acord amb l'increment anual establit en la llei de pressupostos generals de l'Estat per a les pensions mínimes de jubilació acollides al règim de la Seguretat Social.  
Apartat 9. Finançament de les ajudes  
El pagament de les ajudes es farà a càrrec de la línia pressupostària corresponent al capítol IV de l'Agència de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la política agrària comunitària.  
L'import global màxim és de quatre milions cent seixanta-sis mil sis-cents setanta-set euros (4.166.667,00 €), amb la participació en el finançament del FEADER, el MAPA i la CAPA, tal com figura en el PDR 2007-2013 de la Comunitat Valenciana.  
Apartat 10. Règim de control i reintegrament de les ajudes  
Els controls i el procediment de reintegrament es regirà per allò que s'establix en l'article 19 de l'Orde de bases de 16 de gener de 2008.  
Apartat 11. Revisió  
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.  
Apartat 12. Aplicació subsidiària  
En tot allò que no es preveu en esta resolució s'aplicarà l'Orde de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores d'ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana.   
Apartat 13. Publicitat de les ajudes  
Com a mínim una vegada a l'any, l'Agència Valenciana de Foment i Garantia Agrària, com a autoritat competent de gestió del Programa de Desenvolupament Rural de la Comunitat Valenciana, publicarà, en versió electrònica o impresa, la llista de beneficiaris de les ajudes, les denominacions de les operacions subvencionades i els imports de les ajudes públiques assignades a estes operacions, si bé haurà de garantir-se el dret d'accés als interessats a estos, així com el seu dret a formular-hi objeccions.   
Pel que fa a la publicació d'informació sobre els beneficiaris de les ajudes, s'aplicarà allò que es preveu en el Reglament CE número 1290/2005 i en el Reglament número 259/2008, de la Comissió, de 18 de març de 2008.  
Apartat 14. Notificació a la Comissió Europea  
D'acord amb l'apartat 4 de l'article 7 del Decret 147, del Consell, esta resolució no necessita la seua notificació a la Comissió Europea perquè no reunix tots els requisits de l'apartat 1 de l'article 87 del Tractat CE. D'esta manera, com que es tracta d'ajudes finançades pel FEADER, els articles 87, 88 i 89 no són aplicables a les contribucions financeres dels estats membres com a contrapartida per l'ajuda comunitària per al desenvolupament rural.  
Apartat 15. Recursos  
Davant de l'esmentada resolució procedirà el recurs de reposició davant del mateix òrgan que el va dictar en el termini d'un mes, comptador des de l'endemà d'aquell dia que tinga lloc la notificació, de conformitat amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció feta en la Llei 4/1999, o directament un recurs contenciós administratiu en el termini de dos mesos, comptadors des de l'endemà de la publicació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
València, 9 de gener de 2009.- La directora de l'Agència Valenciana de Foment i Garantia Agrària: Pilar Amigó Salvi.